Kenneth III av Skottland

Cináed mac Duib (moderne gælisk: Coinneach mac Dhuibh), anglisert som Kenneth III, tilnavn An Donn, «høvdingen» eller «den brune»,Bercháns profeti kaller ham An Donn, den mørke eller den brune. Som et adjektiv har det betydningen «brun», men som substantiv endres meningen til «høvding (fyrste, herre)». I denne sammenhengen er antagelig substantivet meningen ettersom engelskspråklige kilder kaller ham «Grim»; gammelirske donn har tilsvarende mening som angelsaksiske greimm, «makt» eller «autoritet», se Skene, Chronicles, s. 98; Hudson, Celtic Kings, s. 105. Det forutsetter at Grim ikke har norrøn innflytelse, da betydningen blir «avskyelig, stygg», jf. «grim» , Bokmålsordboka (født før 967, død 25. mars 1005) var skottenes konge fra 997 og til sin død i 1005. Han var sønn av Dubh (Dub mac Maíl Coluim). Flere av de skotske kildene omtaler ham som Giric sønn av Kenneth sønn av Dubh, men det er tolket som en feil.Duncan, s. 22 En alternativ forklaring kan være at Kenneth hadde en sønn ved navn Giric som styrte sammen med sin far som konge.Smyth, s. 220–221 og 225; se også Anderson, Early Sources of Scottish History, s. 522, note 4.Bannerman, MacDuff of Fife, s. 25-26Cawley 2011, Kenneth III. Listen inkluderer hans antagelig barn.

Svært få detaljer finnes om det korte styret til Kenneth III. Det er klart at han var ansvarlig for drapet på sin forgjenger Konstantin III, et direkte resultat av en langvarig dynastisk strid om retten til å arve den skotske tronen. Han ble selv drept i et slag i 1005 av sin fetter Malcolm II i nærheten av Perth. Alle mannlige etterkommere av Kenneth III ble sporet opp og drept av Malcolm II, men den dynastiske striden fortsatte og førte til at Duncan I, barnebarn av Malcolm ble drept i 1040 av Macbeth som hadde giftet seg med Kenneths barnebarn Gruoch, kjent fra William Shakespeares drama som Lady Macbeth.«Kenneth III, The House Of MacAlpin», Scottish Monarchs

 Liv og virke 
 Styre og etterkommere 
De primære kildene som omhandler livet og styret til Giric inkluderer oppslag i krøniker som er datert for årene 1251 og 1317. De kan bli funnet i Krønikene for pikterne og skottene samlet av William Forbes Skene. Krøniken til John av Fordun fra 1300-tallet nevner Giric som «Grim» eller «Gryme», og rapporterte at han drepte Malcolm II av Skottland. Charles Cawley, en moderne slektsforsker, advarer mot de sene dateringene til disse kildene. Giric er ikke omtalt i eldre kilder, noe som gjør hans eksistens tvilsom. John Bannerman har teoretisert at mac Duib, det gæliske etternavnet basert på farens navn til Kenneth III, utviklet seg til etternavnene Duff og MacDuff. I forlengelsen av dette var da Kenneth III den direkte stamfaren til klanen MacDuff som frambrakte mormaere og jarler av Fife fra 1000-tallet og fram til midten av 1300-tallet. Han bemerker at det er mulig at Giric kunne være den faktiske grunnleggeren av denne slekten ved å følge et mønster til flere skotske klaner som tilsynelatende ble grunnlagt av sønnesønner på deres eponym.

Den eneste hendelsen som er rapportert i Kenneths styre er drapet på Dúngal mac Cináeda ved Gille Coemgáin mac Cináeda, som rapportert av Annalene av de fire mesterne for året 999. Det er ikke sikkert at dette viser til hendelser i Skottland, og om en eller begge var sønner av denne Kenneth, eller den foregående Kenneth II av Skottland, eller noen andre person eller personer. Det kan ikke vites med sikkerhet.Anderson, Early Sources of Scottish History, s. 520, note 5; Smyth, s. 221–222, gjør Gille Coemgáin til sønn av denne Kenneth ved å følge Early Sources of Scottish History, s. 580.Annalene av de fire mesterne, oversettelse til engelsk, oppslag 998.14 En «Gilla Caemgein, sønn av Cinaed» opptrer også i Ulster-annalene. Et oppslag fra året 1035 forteller om hans sønnedatter (uten navn) og hennes ektefelle Cathal, sønn av Amalgaid, som begge ble drept av Cellach, sønn av Dúnchad. Denne Cathal ble rapportert som konge av vestlige Laigin på Irland, muligens forbundet med kongene av Leinster. Denne konteksten er uklar, men det er sannsynlig at det er den samme Gille Coemgáin som er forbundet til Kenneth III.Ulster-annalene, oversettelse til engelsk, oppslag U1035.2

Kenneth III ble drept i slag ved Monzievaird i Strathearn av Malcolm II (Máel Coluim mac Cináeda) i 1005.Ulster-annalene og Chronicon Scotorum, oppslag for 1005; de ulike versjonene av Krønike om kongene av Alba og Bercháns profeti er samstemte om stedet hvor slaget skjedde; Anderson, Early Sources of Scottish History, s. 522–524. Duncan, s. 22, foreslår at drapsmannens navn burde leses som Giric mac Cináeda, «Giric, sønn av Kenneth», en bror av Malcolm. Om ikke var denne Giric formodentlig også drept på denne tiden. Hvorvidt Boite mac Cináeda var en sønn av denne Kenneth, eller av Kenneth II, er usikkert, skjønt de fleste moderne forskere foreslår denne Kenneth. En sønn, eller en sønnesønn av Boite, ble rapportert drept av Malcolm II i 1032 av Ulster-annalene.Denne Cináed og Boites sønn, Smyth, s. 220–221; Duncan, s. 32. Se også Anderson, Early Sources of Scottish History, s. 571, note 7. Det relevante oppslaget har blitt oversatt som følgende: «Sønnesønnen til Baete, sønn av Cinaed, ble drept av Mael Coluim, sønn av Cinaed.»

Kenneths barnebarn, Gruoch, datter av Boite (Gruoch ingen Boite meic Cináeda) — William Shakespeares Lady Macbeth — var først hustru av Gille Coemgáin, mormaer av Moray, deretter av kong Macbeth; hennes sønn med Gille Coemgáin, Lulach (Lulach mac Gille Coemgáin), kom til etterfølge Macbeth som konge av Skottland, men kun kortvarig. Slekten Meic Uilleim, etterkommere av William fitz Duncan ved hans første ekteskap, var antagelig etterkommere av Kenneth; og Clann Mac Aoidh eller Klan Mackay hevdet også å nedstamme fra Kenneth III via Lulachs datter.Duncan, s. 102–103.

Teorien om at Klan MacDuff var etterkommere av Kenneth III var basert på deres nære forbindelser til de kongelige. Andrew av Wyntoun rapporterte at Malcolm III av Skottland (styrte 1058–1093) hadde gitt privilegiet til en «MacDuff, thane av Fife», å sette tronen på skottenes kong ved deres innsettelse. Mens John av Fordun har latt Malcolm III love den samme MacDuff uten navn at ville være den første mannen i kongeriket, andre etter kongen. Denne MacDuff uten navn opptrer jevnlig i fortellinger knyttet til Malcolm III framvekst til tronen, og ble senere udødeliggjort i Shakespeares dramafigur Macduff. Statusen til de påfølgende ledere av denne klanen som «senior offisielle for kongelig innvielse» synes å være bekreftet ved nedtegnelser innvielseseremonier for Aleksander II (styrte 1214–1249) og Aleksander III (styrte 1249–1286). Tidligere overhoder av denne klanen var «vitner til kongelige dokumenter langt mer hyppig» enn andre medlemmer av adelen. Deres navn er ofte listet blant de første av de verdslige vitnene, foran både innfødte skotske og anglo-normanniske adelige. Et antall av deres ledere på 1100-tallet tjenestegjorde som Justiciarus Scotie, øverste dommer i Skottland. Deres ledere hadde navnene Donnchadh (Duncan), Mael-Coluim (Malcolm), og Causantin (Konstantin), navn som også var delt av den kongelige familien. Å opprette et nært forholde til det regjerende kongehuset har fått Bannerman til å forslå at klan MacDuff hadde selv deres egen, lovlige krav på den skotske tronen. Det var et krav som de avsto fra å etterfølge, kompensert ved å få privilegier fra Malcolm III og hans etterkommere.Bannerman, MacDuff of Fife, s. 22-26, 38

 Tolkning 
I løpet av 900-tallet var det dynastiske konflikter i Skottland mellom to rivaliserende grener av  den kongelige slekt; den ene nedstammet fra Causantín mac Cináeda (Konstantin I, styrte 862-877), og den andre fra hans bror Áed mac Cináeda (styrte 877-878). John av Fordun hevdet at Kenneth II av Skottland (styrte 971-995) forsøkte å etablere nye regler for etterfølgelse til tronen som ville forsøkte å begrense og avgrense retten til tronen til hans egne etterkommere, og således ekskludere alle andre fordringshavere. Mens Konstantin III av Skottland (styrte 995-997) greide å komme seg på tronen, var han den siste kjente etterkommeren av Áed. Med hans død ga rivaliseringen mellom etterkommerne til Konstantin og Áed vei til en annen rivalisering mellom to nye kongelige slektslinjer, som begge nedstammet fra Konstantin.Smyth, Warlords and Holy Men: Scotland AD 80-1000, s. 224-227

Den ene linjen nedstammet fra Kenneth II og var representert av hans sønn Malcolm II. Den andre nedstammet fra hans bror Dubh (styrte 962-967) og var representert av Kenneth III. Verken Konstantin III eller Kenneth III greide å øke deres kontroll til Cumbria, som antagelig fungerte som en maktbase for Malcolm II. Han var den legitime arving i henhold til reglene for etterfølgelse til Kenneth II. Da Malcolm II greide å få Kenneth III drept, signaliserte den hans slektsgrens triumf. Han fortsatte å styre fram til 1034, hadde en lang tid på tronen og greide også å overlate tronen til sine egne etterkommere.

Men rivaliseringen mellom de to slektsgrenene overlevde Kenneth III. I 1033 drepte Malcolm II en etterkommer av Kenneth III. Gruoch, en annen etterkommer av Kenneth III var hustru av Macbeth, konge av Skottland (styrte 1040–1057), og hans rival av Duncan I (styrte 1034–1040) var sønnesønn og arving Malcolm II. De fortsatte den bitre feiden som hadde begynt århundret før.

De samtidige kongene av Strathclyde var også involvert i feiden, skjønt det er usikkert om de hadde dynastiske forbindelser med de tidligere skotske rivaliserende slektsgrenene. En teori er at de representerte en annen slektsgren av etterkommere av Donald II av Skottland (styrte 889-900), moe som er basert på ideen at Owen I av Strathclyde (død 937) var en sønn av denne kongen.Smyth, Warlords and Holy Men: Scotland AD 80-1000, s. 220

 Referanser 

 Litteratur 
 Anderson, Alan Orr ([1922] 1990): Early Sources of Scottish History A.D 500–1286, bind 1. Opptrykk med rettelser. Paul Watkins, Stamford, . ISBN 1-871615-03-8
 Bannerman, John (1998): «MacDuff of Fife» i: Medieval Scotland: Crown, Lordship and Community, s. 20–39. Edinburgh University Press, ISBN 0-7486-1110-X
 Cawley, Charles (24. mai 2011): Medieval Lands Project: Scotland Kings. Foundation for Medieval Genealogy.
 Duncan, A.A.M. (2002): The Kingship of the Scots 842–1292: Succession and Independence. Edinburgh University Press, Edinburgh, ISBN 0-7486-1626-8
 Harrison, Robert (2011): Macbeth: An Historical Novel of the Last Celtic King, iUniverse, ISBN 146201612X
 Smyth, Alfred P. (1998): Warlords and Holy Men: Scotland AD 80-1000. Reprinted, Edinburgh: Edinburgh UP, ISBN 0-7486-0100-7

 Eksterne lenker 
 CELT: Corpus of Electronic Texts ved University College Cork inkluderer Ulster-annalene, Tigernach, De fire mestre og Innisfallen, Chronicon Scotorum, Lebor Bretnach (som også inkluderer Duan Albanach), slektslister, og ulike helgenfortellinger. Det meste er oversatt til engelsk.
 (CKA) The Chronicle of the Kings of Alba – Krøniken om kongene av Alba (engelsk)

Kategori:Huset Alpin
Kategori:Skotske monarker
Kategori:Fødsler på 900-tallet
Kategori:Dødsfall i 1005